**ZK/3-42/2023.**

**Határozat: 209  
 213-223**

**Rendelet: 29-32**

**Jegyzőkönyv**

**Zalakaros Város Önkormányzata   
Képviselő-testülete**

**2023. december 14-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselő-testülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2023. december 14-én** 08,41 órai kezdettel megtartott **nyílt** üléséről.

Jelen vannak:

Novák Ferenc polgármester

Czimondor Nándor alpolgármester

Czirákiné Pakulár Judit képviselő

Kötő Attila képviselő

Magyarné Kovács Judit képviselő

Stégli János képviselő

Vlasicsné Dörgönye Márta képviselő

Tanácskozási joggal jelen vannak:

Torma László aljegyző

Rubecz Zoltán Róbert városfejlesztési osztályvezető

Végh Andor János Zalakarosi Fürdő Zrt. vezérigazgatója (09,02 órakor távozott az   
 ülésteremből)  
Nagy Gábor Zalakarosi Fürdő Zrt. gazdasági vezetője (09,02 órakor távozott  
 az ülésteremből)  
Gyurókovicsné Kóré Eszter Zalakarosi Fürdő Zrt. értékesítési és marketing vezetője (09,02  
 órakor távozott az ülésteremből)  
Bodor Johanna igazgatási ügyintéző, jegyzőkönyv-vezető

Novák Ferenc: Köszöntöm a megjelenteket. Megállapítom, hogy az ülés határozatképes, mivel 7 képviselő-testületi tag az ülésen jelen van.

Jegyzőkönyv-hitelesítőknek javaslom Magyarné Kovács Judit és Stégli János képviselőt.

Novák Ferenc: Kérem, szavazzunk a jegyzőkönyv-hitelesítők személyéről!

*A képviselő-testület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.*

Novák Ferenc: Tájékoztatom a képviselő-testületet a kiküldött meghívó 16 napirendi pontjáról.

*(A polgármester a meghívó szerinti napirendeket felolvasta.)*

Nyílt ülés napirendjeként való felvételre, és 16/1. napirendként való megtárgyalásra javaslom az „A polgármester 2024. évi szabadság ütemtervének jóváhagyása” című és 16/2. napirendként a „Javaslat a Dél – Zala Hulladékgazdálkodási Társulás Társulási Megállapodása módosítására” című napirendi javaslatot.

Kérem, szavazzunk a 16/1. és 16/2. napirendi pontok felvételére és tárgyalására vonatkozó ügyrendi javaslatról!

*A képviselő-testület 7 igen szavazattal, ellenszavazat és tartózkodás nélkül az ügyrendi javaslatot elfogadta.*

Kérem, szavazzunk a képviselő-testületi ülés napirendi pontjairól!

*A képviselő-testület 7 igen szavazattal, ellenszavazat és tartózkodás nélkül a napirendet az alábbiak szerint állapította meg:*

1. **Beszámoló a lejárt határidejű határozatok végrehajtásáról**Előterjesztő: Novák Ferenc polgármester
2. **A 2023. évi költségvetésről szóló 1/2023. (II.9.) önkormányzati rendelet módosítása**

Előterjesztő: Novák Ferenc polgármester

1. **A 2024. évi átmeneti gazdálkodásról szóló önkormányzati rendelet megalkotása**Előterjesztő: Novák Ferenc polgármester
2. **A költségvetési intézményeknél folyó étkeztetés élelmezési nyersanyagnormáiról és a térítési díjak megállapításának módjáról szóló 28/2015. (XI.27.) önkormányzati rendelet módosítása**

Előterjesztő: Novák Ferenc polgármester

1. **A közterület használatáról és táblák, feliratok, plakátok elhelyezésének szabályozásáról szóló 15/2016 (VI.30.) önkormányzati rendelet módosítása**

Előterjesztő: Novák Ferenc polgármester

1. **Önkormányzat és intézményeinél év végi jutalmazás**

Előterjesztő: Novák Ferenc polgármester

1. **2024. évi ellenőrzési terv megállapítása**

Előterjesztő: Novák Ferenc polgármester

1. **2024. évi Munkaterv megállapítása**

Előterjesztő: Novák Ferenc polgármester

1. **Karosi Krónika 2024. évi megjelentetése-ajánlatkérés elbírálása**

Előterjesztő: Novák Ferenc polgármester

1. **Közvilágítási karbantartásra beérkezett ajánlatok elbírálása**

Előterjesztő: Novák Ferenc polgármester

1. **Döntés a Zalakaros, Kilátó utca 163 fm-es szakaszának felújítása műszaki ellenőri feladatainak elvégzésére beérkezett ajánlatokról**

Előterjesztő: Novák Ferenc polgármester

1. **Magyar Falu Program pályázat benyújtása**

Előterjesztő: Novák Ferenc polgármester

1. **2024. évi marketing terv ZÁRT**

Előterjesztő: Novák Ferenc polgármester

1. **Zalakarosi Családi-, Élmény- és Gyógyfürdő Zrt. 2024. évi üzleti terve ZÁRT**

Előterjesztő: Novák Ferenc polgármester

1. **Karos-Park Kft. 2023. I-III. negyedévi gazdálkodásáról beszámoló ZÁRT**

Előterjesztő: Novák Ferenc polgármester

1. **Egyebek**

**16/1. A polgármester 2024. évi szabadság ütemtervének jóváhagyása**

**16/2. Javaslat a Dél – Zala Hulladékgazdálkodási Társulás Társulási   
 Megállapodása módosítására**

Novák Ferenc: Zárt ülés napirendjeként való megtárgyalásra javaslom a 13. számú a „2024. évi marketing terv” című, a 14. számú a „Zalakarosi Családi-, Élmény- és Gyógyfürdő Zrt. 2024. évi üzleti terve” című és a 15. számú a „Karos-park kft. 2023. I-III. negyedévi gazdálkodásáról beszámoló című napirendi javaslatot. E napirendek vonatkozásában a vezérigazgató és az ügyvezető kérte a napirendi pontok zárt ülésen történő tárgyalását az irányításuk alatt álló társaságok gazdasági és üzletpolitikai érdekei védelme miatt.

Kérem szavazzunk a 13., 14. és 15. számú napirendek zárt ülésen való megtárgyalásáról!

*A képviselő-testület 6 igen szavazattal, ellenszavazat nélkül és 1 tartózkodással az alábbi határozatot fogadta el:*

**Képviselőtestület 209/2023. (XII.14.) számú határozata:**

**Zalakaros Város Önkormányzat Képviselőtestülete elrendeli az elfogadott napirendben szereplő 2024. évi marketing terv, Zalakarosi Család-, Élmény- és Gyógyfürdő Zrt. 2024. évi üzleti terve, valamint a Karos-Park Kft. 2023. I-III. negyedévi gazdálkodásáról beszámoló napirendi pontok zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. § (2) bekezdés c) pontjára.**

Novák Ferenc: Továbbá javaslom, hogy az ülésen elsőként a zárt ülés napirendi pontjait, a 13., 14., és 15. számú napirendi pontokat tárgyalja meg a képviselőtestület, mivel vezérigazgató úr és ügyvezető úr részt vesznek az ülésen. Ezt követően a meghívó szerinti sorrendben tárgyalnánk a napirendeket. Kérem, szavazzunk az ügyrendi javaslatról!

*A képviselő-testület 7 igen szavazattal, ellenszavazat és tartózkodás nélkül az ügyrendi javaslatot elfogadta.*

Novák Ferenc: Bejelentem, hogy a képviselőtestület 08,45 órától zárt ülés keretében folytatja tovább munkáját.

Novák Ferenc: Bejelentem, hogy a képviselőtestület 09,10 órától nyílt ülés keretében folytatja tovább munkáját.

**A napirend tárgyalása:**

1. **Beszámoló a lejárt határidejű határozatok végrehajtásáról**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit: A Zalakarosi Turisztikai Nonprofit Kft. eredményéről egy email-ben kaptunk tájékoztatást, de a képviselőtestületi határozat szerint a polgármesteri beszámoló mellékleteként kellett volna tájékoztatást kapni. Javaslom, a képviselőtestület kérje fel a Zalakarosi Turisztikai Nonprofit Kft. ügyvezetőjét, hogy a tervezés szerinti soronként nyújtson tájékoztatást, illetve indokolni szükséges a bevétel és költség alakulást.

Novák Ferenc: Mikor kerüljön sor erre a tájékoztatásra?

Magyarné Kovács Judit: A jövő hétre adjon tájékoztatást.

Novák Ferenc: Kérem szavazzunk az alábbi határozati javaslat elfogadásáról:

Zalakaros Város Önkormányzat Képviselőtestülete a lejárt határidejű határozatok végrehajtásáról szóló jelentést, valamint a polgármesteri beszámolót elfogadja az alábbi kiegészítéssel:

* a 83/2023. (V.25.) számú határozatra – melyben a képviselőtestület felkérte a Zalakarosi Turisztikai Nonprofit Kft. ügyvezetőjét, hogy a társaság 2023. évi várható eredményről tájékoztassa a képviselőtestületet- adott jelentés kapcsán felkéri a Zalakarosi Turisztikai Nonprofit Kft. ügyvezetőjét, hogy a tervezés szerinti soronként nyújtson tájékoztatást, illetve indokolni szükséges a bevétel és költség alakulást.

*A képviselő-testület 7 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 213/2023. (XII.14.) számú határozata:**

**Zalakaros Város Önkormányzat Képviselőtestülete a lejárt határidejű határozatok végrehajtásáról szóló jelentést, valamint a polgármesteri beszámolót elfogadja az alábbi kiegészítéssel:**

* **a 83/2023. (V.25.) számú határozatra – melyben a képviselőtestület felkérte a Zalakarosi Turisztikai Nonprofit Kft. ügyvezetőjét, hogy a társaság 2023. évi várható eredményről tájékoztassa a képviselőtestületet- adott jelentés kapcsán felkéri a Zalakarosi Turisztikai Nonprofit Kft. ügyvezetőjét, hogy a tervezés szerinti soronként nyújtson tájékoztatást, illetve indokolni szükséges a bevétel és költség alakulást.**

**Határidő: 2023. december 18.**

**Felelős: Novák Ferenc polgármester**

1. **A 2023. évi költségvetésről szóló 1/2023. (II.9.) önkormányzati rendelet  
    módosítása**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

*(Ismertette a Pénzügyi és Igazgatási Bizottság határozatát.)*

Novák Ferenc: Szavazásra teszem fel az előterjesztés szerinti rendeleti javaslat elfogadását.

*A képviselő-testület 7 igen szavazattal, ellenszavazat és tartózkodás nélkül az alábbi rendeletet fogadta el:*

**Zalakaros Város Önkormányzata Képviselőtestülete megalkotja a 29/2023. (XII. 14.) önkormányzati rendeletét a 2023. évi költségvetésről szóló 1/2023. (II.9.) önkormányzati rendelet módosításáról.**

(A rendelet hiteles szövege a jegyzőkönyv melléklete.)

Novák Ferenc: Bizottsági javaslat alapján, szavazásra teszem fel az alábbi határozati javaslat elfogadását:

Zalakaros Város Önkormányzat Képviselőtestülete az alábbiakról határoz:

* az önkormányzati hivatal épülete tetőszerkezetének felújítására, az épület külső festésére, a beázás megszüntetésére legyen árajánlat kérés, a tervezett költség épüljön be a 2024. évi önkormányzati költségvetés tervezetébe
* a Jegenye sor 8. valamint a Liget u.28. alatti lakások kazáncseréjére vonatkozó műszaki előkészítés történjen meg, és a tervezett költség épüljön be a 2024. évi önkormányzati költségvetés tervezetébe
* a képviselőtestület 140/2023. (IX.14.) számú határozata alapján jelenleg terveztetés alatt álló további 200 db közvilágítási lámpatest cseréjére vonatkozó becsült költség épüljön be a 2024. évi önkormányzati költségvetés tervezetébe.

*A képviselő-testület 7 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 214/2023. (XII.14.) számú határozata:**

**Zalakaros Város Önkormányzat Képviselőtestülete az alábbiakról határoz:**

* **az önkormányzati hivatal épülete tetőszerkezetének felújítására, az épület külső festésére, a beázás megszüntetésére legyen árajánlat kérés, a tervezett költség épüljön be a 2024. évi önkormányzati költségvetés tervezetébe**
* **a Jegenye sor 8. valamint a Liget u.28. alatti lakások kazáncseréjére vonatkozó műszaki előkészítés történjen meg, és a tervezett költség épüljön be a 2024. évi önkormányzati költségvetés tervezetébe**
* **a képviselőtestület 140/2023. (IX.14.) számú határozata alapján jelenleg terveztetés alatt álló további 200 db közvilágítási lámpatest cseréjére vonatkozó becsült költség épüljön be a 2024. évi önkormányzati költségvetés tervezetébe.**

**Határidő: 2024. január 19.**

**Felelős: Novák Ferenc polgármester**

**Operatív felelős: Rubecz Zoltán Róbert városfejlesztési osztályvezető – műszaki előké-  
 szítés, pénzügyi osztályvezető tájékoztatása a tervezett költségekről**

1. **A 2024. évi átmeneti gazdálkodásról szóló önkormányzati rendelet**

**megalkotása**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

*(Ismertette a Pénzügyi és Igazgatási Bizottság határozatát.)*

Novák Ferenc: Kérem szavazzunk az előterjesztés szerinti rendeleti javaslat elfogadásáról.

*A képviselő-testület 7 igen szavazattal, ellenszavazat és tartózkodás nélkül az alábbi rendeletet fogadta el:*

**Zalakaros Város Önkormányzata Képviselőtestülete megalkotja a 30/2023. (XII. 14.) önkormányzati rendeletét a 2024. évi átmeneti gazdálkodásról.**

(A rendelet hiteles szövege a jegyzőkönyv melléklete.)

1. **A költségvetési intézményeknél folyó étkeztetés élelmezési   
    nyersanyagnormáiról és a térítési díjak megállapításának módjáról szóló  
    28/2015. (XI.27.) önkormányzati rendelet módosítása**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

*(Ismertette a Pénzügyi és Igazgatási Bizottság határozatát.)*

Novák Ferenc: Szavazásra teszem fel a bizottsági javaslattal módosított rendeleti javaslat elfogadását.

*A képviselő-testület 7 igen szavazattal, ellenszavazat és tartózkodás nélkül az alábbi rendeletet fogadta el:*

**Zalakaros Város Önkormányzata Képviselő-testülete megalkotja a 31/2023. (XII. 14.) önkormányzati rendeletét a költségvetési intézményeknél folyó étkeztetés élelmezési nyersanyagnormáiról és a térítési díjak megállapításának módjáról szóló 28/2015. (XI.27.) önkormányzati rendelet módosításáról.**

(A rendelet hiteles szövege a jegyzőkönyv melléklete.)

1. **A közterület használatáról és táblák, feliratok, plakátok elhelyezésének  
    szabályozásáról szóló 15/2016. (VI.30.) önkormányzati rendelet módosítása**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

*(Ismertette a Pénzügyi és Igazgatási Bizottság határozatát.)*

Novák Ferenc: Kérem szavazzunk az előterjesztés szerinti rendeleti javaslatról!

*A képviselő-testület 7 igen szavazattal, ellenszavazat és tartózkodás nélkül az alábbi rendeletet fogadta el:*

**Zalakaros Város Önkormányzata Képviselő-testülete megalkotja a 32/2023. (XII. 14.) önkormányzati rendeletét a közterület használatáról és táblák, feliratok, plakátok elhelyezésének szabályozásáról szóló 15/2016. (VI.30.) önkormányzati rendelet módosításáról.**

(A rendelet hiteles szövege a jegyzőkönyv melléklete.)

1. **Önkormányzat és intézményeinél év végi jutalmazás**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Vlasicsné Dörgönye Márta: Pontosítani szeretném a határozati javaslatot:

Zalakaros Város Önkormányzat Képviselőtestülete egyetért a Pénzügyi és Igazgatási Bizottság azon javaslatával, hogy az Önkormányzat, valamint valamennyi költségvetési szervének dolgozói számára év végi jutalomként a havi besorolás szerinti bértömeg (ágazati pótlékok nélkül) 50%-át, valamint munkavállalónkként egy csekély összegű ajándéknak (minimálbér 10%) megfelelő értékű ajándékutalvány kerüljön biztosításra.

A jutalom és járulékainak fedezete elsősorban az intézmények saját költségvetése. Amennyiben a költségvetési szerv saját költségvetése nem biztosít fedezetet erre, abban az esetben szükség esetén kiegészítésre kerülhet maximum 4000000 Ft összegig Zalakaros Város Önkormányzatának 2023. évi általános tartaléka terhére.

Novák Ferenc: Egyetértek a javaslattal, kérem szavazzunk a Képviselő Asszony által ismertetett határozati javaslat elfogadásáról.

*A képviselő-testület 7 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 215/2023. (XII.14.) számú határozata:**

**Zalakaros Város Önkormányzat Képviselőtestülete egyetért a Pénzügyi és Igazgatási Bizottság azon javaslatával, hogy az Önkormányzat, valamint valamennyi költségvetési szervének dolgozói számára év végi jutalomként a havi besorolás szerinti bértömeg (ágazati pótlékok nélkül) 50%-át, valamint munkavállalónkként egy csekély összegű ajándéknak (minimálbér 10%) megfelelő értékű ajándékutalvány kerüljön biztosításra.**

**A jutalom és járulékainak fedezete elsősorban az intézmények saját költségvetése. Amennyiben a költségvetési szerv saját költségvetése nem biztosít fedezetet erre, abban az esetben szükség esetén kiegészítésre kerülhet maximum 4000000 Ft összegig Zalakaros Város Önkormányzatának 2023. évi általános tartaléka terhére.**

**Határidő: azonnal**

**Felelős: Novák Ferenc polgármester**

**Operatív felelős: Horváthné Juhász Barbara pénzügyi osztályvezető**

1. **2024. évi ellenőrzési terv megállapítása**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

*(Ismertette a Pénzügyi és Igazgatási Bizottság határozatát.)*

Novák Ferenc: Szavazásra teszem fel az alábbi határozati javaslat elfogadását:

I.

Zalakaros Város Önkormányzat Képviselőtestülete

1./ az Önkormányzat 2024. évi belső ellenőrzési tervét a melléklet szerinti tartalommal jóváhagyja.

2./ a pénzügyi fedezetet az önkormányzat 2024. évi költségvetésében biztosítja.

II.

Zalakaros Város Önkormányzat Képviselőtestülete

1./ a Zalakarosi Közös Önkormányzati Hivatal 2024. évi belső ellenőrzési tervét az alábbi tartalommal hagyja jóvá: személyzeti munkával kapcsolatos feladatok gyakorlatának ellenőrzése

2./ a pénzügyi fedezetet a hivatal 2024. évi költségvetésében biztosítja.

*A képviselő-testület 7 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 216/2023. (XII.14.) számú határozata:**

**I.**

**Zalakaros Város Önkormányzat Képviselőtestülete**

**1./ az Önkormányzat 2024. évi belső ellenőrzési tervét a melléklet szerinti tartalommal jóváhagyja.**

**2./ a pénzügyi fedezetet az önkormányzat 2024. évi költségvetésében biztosítja.**

**Határidő: 2023. december 31.**

**Felelős: Torma László aljegyző**

**Operatív felelős: Horváthné Juhász Barbara pénzügyi osztályvezető**

**II.**

**Zalakaros Város Önkormányzat Képviselőtestülete**

**1./ a Zalakarosi Közös Önkormányzati Hivatal 2024. évi belső ellenőrzési tervét az alábbi tartalommal hagyja jóvá: személyzeti munkával kapcsolatos feladatok gyakorlatának ellenőrzése**

**2./ a pénzügyi fedezetet a hivatal 2024. évi költségvetésében biztosítja.**

**Határidő: 2024. december 31.**

**Felelős: Torma László aljegyző**

**Operatív felelős:** **Horváthné Juhász Barbara pénzügyi osztályvezető**

1. **2024. évi Munkaterv megállapítása**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

*(Ismertette a Pénzügyi és Igazgatási Bizottság határozatát.)*

Novák Ferenc: Kérem, szavazzunk az előterjesztés szerinti határozati javaslat elfogadásáról.

*A képviselő-testület 7 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 217/2023. (XII.14.) számú határozata:**

**Zalakaros Város Önkormányzat Képviselőtestülete a 2024. évi Munkatervet a kötelezően tárgyalandó napirendek és a képviselőtestület javaslatainak figyelembevételével jóváhagyja.**

**Határidő: 2023. december 31. és folyamatos  
Felelős: Novák Ferenc polgármester   
Operatív felelős: Torma László aljegyző**

1. **Karosi Krónika 2024. évi megjelentetése-ajánlatkérés elbírálása**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

*(Ismertette a Pénzügyi és Igazgatási Bizottság határozatát.)*

Novák Ferenc: Szavazásra teszem fel az előterjesztés szerinti határozati javaslat „A” változatának elfogadását.

*A képviselő-testület 7 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 218/2023. (XII.14.) számú határozata:**

**Zalakaros Város Önkormányzata Képviselőtestülete**

1. **Zalakaros Város Önkormányzat (8749 Zalakaros, Gyógyfürdő tér 1.) ajánlatkérő által a „Zalakaros Város lapja a Karosi Krónika 2023. évi megjelenítése” tárgyban kiírt ajánlattételi eljárást eredményesnek nyilvánítja.**
2. **A jelen előterjesztés melléklete szerinti ajánlat opciói közül**

**a 10 oldal/12 lapszám/120 oldal nyomtatott megjelentetést 1 évre nettó 4.323.000, - Ft + 5 % Áfa, mindösszesen bruttó 4.539.150, - Ft összegű, az online megjelenítést nettó 55.000, - Ft + 27 % Áfa bruttó 69.850, - Ft/hó, mindösszesen 838.200, - Ft/ év ajánlati árral fogadja el.**

1. **A nyomtatott és online tartalom megjelentetésének fedezetét Zalakaros Város Önkormányzatának 2024. évi költségvetésében biztosítani szükséges.**
2. **Felhatalmazza a polgármestert a nyomtatott és online tartalom megjelentetése tárgyú megbízási szerződés aláírására.**

**Határidő: 2024. december 31.**

**Felelős: Novák Ferenc, polgármester**

**Operatív felelős: Bányai Edit jegyzői referens**

**Horváthné Juhász Barbara pénzügyi osztályvezető – tájékoztatás a**

**költségvetés számára**

1. **Közvilágítási karbantartásra beérkezett ajánlatok elbírálása**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

*(Ismertette a Pénzügyi és Igazgatási Bizottság határozatát.)*

Novák Ferenc: Kérem szavazzunk az előterjesztés szerinti határozati javaslatról.

*A képviselő-testület 7 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 219/2023. (XII.14.) számú határozata:**

**Képviselőtestület:**

**1./ Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a „Zalakaros Város Önkormányzata részére közvilágítási, illetve tér- és díszvilágítási lámpatestek üzemeltetése vállalkozási szerződés keretében” tárgyban kiírt ajánlattételi eljárást eredményesnek, az MVM Watt Eta Hálózati és Közvilágítási Szolgáltató Kft. (7630 Pécs, Engel János József u. 6.) által benyújtott ajánlatot érvényesnek, a VILKOR Ipari Kereskedelmi és Szolgáltató Kft. (8840 Csurgó, József A. u. 2/A.) által benyújtott ajánlatot érvénytelennek nyilvánítja.**

**2./ Nyertes ajánlattevőként az MVM Watt Eta Hálózati és Közvilágítási Szolgáltató Kft.-t (7630 Pécs, Engel János József u. 6.) hirdeti ki 234,- Ft/db/hó + ÁFA, illetve a 148 db LED esetében 100,- Ft/db/hó + ÁFA összeggel.**

**3./ Zalakaros Város Önkormányzata a vállalkozási szerződés 1. sz. mellékletében meghatározott aktív elemek számának (1022 db lámpatest, melyből 148 db LED új) figyelembevételével kiszámított 3.342.376, - Ft összegű éves karbantartás díjat a 2024. évi költségvetésének terhére biztosítja.**

**4./ Felhatalmazza a Polgármestert a vállalkozási szerződés megkötésére.**

**Határidő: 2023. december 20.**

**Felelős: Novák Ferenc polgármester**

**Operatív felelős: Bognár Ottó Péter településstratégiai, hatósági és közbiztonsági refe-  
 rens**

**Horváthné Juhász Barbara pénzügyi osztályvezető – tájékoztatás a**

**költségvetés számára**

1. **Döntés a Zalakaros, Kilátó utca 163 fm-es szakaszának felújítása műszaki  
    ellenőri feladatainak elvégzésére beérkezett ajánlatokról**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

*(Ismertette a Pénzügyi és Igazgatási Bizottság határozatát.)*

Novák Ferenc: Szavazásra teszem fel az előterjesztés szerinti határozati javaslat elfogadását.

*A képviselő-testület 7 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 220/2023. (XII.14.) számú határozata:**

**Zalakaros Város Önkormányzat Képviselőtestülete**

1. **Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „ZALAKAROS - KILÁTÓ UTCAI ÚTBURKOLAT JAVÍTÁSA című pályázat keretében műszaki ellenőri feladatok elvégzésére” tárgyú ajánlattételi** **eljárásban Kiss Barnabás E.V. (8900 Zalaegerszeg, Mérleg tér 32. Tt.8.), határidőn belül benyújtott ajánlatát érvényesnek nyilvánítja: a ROAD Watch One Kft (8960 Lenti, Tompa M. u. 23) által határidőn belül benyújtott ajánlatát érvényesnek nyilvánítja.**
2. **Nyertes ajánlattevőként az eljárásban a ROAD Watch One Kft (8960 Lenti, Tompa M. u. 23) által benyújtott ajánlatot hirdeti ki nettó 140.000 Ft + 37.800 Ft ÁFA, bruttó 177.800 - Ft, azaz százhetvenhétezer-nyolcszáz 00/100 forint ajánlati árral.**
3. **Felhatalmazza a Polgármestert a megbízási szerződés aláírására.**
4. **A megbízási díj pénzügyi fedezetét bruttó 177.800, - Ft összegben az önkormányzat 2023. évi költségvetésének általános tartaléka terhére biztosítja.**

**Határidő: 3. pont - 2023. december 22.**

**Felelős: Novák Ferenc polgármester**

**Operatív felelős: Rubecz Zoltán Róbert városfejlesztési osztályvezető**

1. **Magyar Falu Program pályázat benyújtása** Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

(*Ismertette a Pénzügyi és Igazgatási Bizottság határozatát.)*

Novák Ferenc: Kérem szavazzunk az előterjesztés szerinti határozati javaslatról.

*A képviselő-testület 7 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 221/2023. (XII.14.) számú határozata:**

1. **Zalakaros Város Önkormányzata Képviselőtestülete (8749 Zalakaros, Gyógyfürdő tér 1.) pályázatot kíván benyújtani a Miniszterelnökség által, a Magyar Falu Program keretében meghirdetett „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című, MFP/ÖTIFB/2024/KOEB kódszámú pályázati kiírásra a mellékletben szereplő elektromos üzemű járműre. A projekthez a pályázat keretében bruttó 15.000.000 Ft keretösszegig vissza nem térítendő 100%-os támogatási intenzitású hazai támogatást igényel.**
2. **A Képviselőtestület felhatalmazza a polgármestert a pályázat benyújtására és a pályázat benyújtásával összefüggő egyéb jognyilatkozatok megtételére.**

**Határidő: 2023. december 22.**

**Felelős: Novák Ferenc polgármester**

**Operatív felelős: Rubecz Zoltán Róbert városfejlesztési osztályvezető**

**16/1. A polgármester 2024. évi szabadság ütemtervének jóváhagyása**

Előterjesztő: Novák Ferenc polgármester

(Az előterjesztés a jegyzőkönyvhöz mellékelve.)

Magyarné Kovács Judit:

(Ismertette a Pénzügyi és Igazgatási Bizottság határozatát.)

Novák Ferenc: Szavazásra teszem fel az előterjesztés szerinti határozati javaslat elfogadását.

*A képviselő-testület 7 igen szavazattal, ellenszavazat és tartózkodás nélkül az alábbi határozatot fogadta el:*

**Képviselőtestület 222/2023. (XII.14.) számú határozata:**

**Zalakaros Város Önkormányzat Képviselőtestülete a polgármester 2024. évi szabadság ütemtervét az alábbiak szerint hagyja jóvá:**

**2024. évi összes szabadság: 39 nap, időarányosan 2024. október 1. napjáig 29 nap.**

|  |  |  |  |  |  |  |  |
| --- | --- | --- | --- | --- | --- | --- | --- |
| Hónapok | I. | III. | IV. | V. | VI. | VIII. | **Összesen** |
| Napok (tól-ig) | 2-5. | 18  28 | 2-5 29-30. | 2-3. | 21.  24-28 | 3 21-23.  26-30 |  |
| **Összesen napok:** | 4 | 2 | 6 | 2 | 6 | 9 | **29** |

**Határidő: ütemezés szerint**

**Felelős: Torma László aljegyző**

**Operatív felelős: Márkiné Rákóczi Erzsébet személyzeti és önkormányzati referens**

**16/2. Javaslat a Dél – Zala Hulladékgazdálkodási Társulás Társulási   
 Megállapodás módosítására** Előterjesztő: Novák Ferenc polgármester  
 (Az előterjesztés a jegyzőkönyvhöz mellékelve.)

Magyarné Kovács Judit:

*(Ismertette a Pénzügyi és Igazgatási Bizottság határozatát.)*

Novák Ferenc: Elfogadásra javaslom az előterjesztés szerinti határozati javaslatot, melyet szavazásra teszek fel.

*A képviselő-testület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:*

**Képviselőtestület 223/2023. (XII.14.) számú határozata:**

**1./ Zalakaros Város Önkormányzat Képviselőtestülete a Dél–Zala Hulladékgazdálkodási Társulás Társulási Megállapodásának 2. számú módosítását az előterjesztés melléklete szerint jóváhagyja.**

**2./ Zalakaros Város Önkormányzat Képviselőtestülete felhatalmazza a polgármestert a Társulási Megállapodás 2. számú módosításának, valamint a módosításokkal egységes szerkezetbe foglalt Társulási Megállapodás aláírására.**

**Határidő: 2024. február 15.**

**Felelős: Novák Ferenc polgármester**

**Operatív felelős: Torma László aljegyző**

**Közérdekű bejelentések, interpellációk**

Magyarné Kovács Judit: Én egy kérelemmel szeretnék fordulni a parkolási díj bevezetését előkészítő bizottsághoz. Kaptunk egy tájékoztatást email-ben az előkészítő munkáról. Kérnék egy komplex előterjesztést, indoklást, számításokkal alátámasztva, hogy a közbeszerzési felhívást milyen képviselőtestületi határozat alapján készítették el. Mert úgy láttam, hogy erre nincs felhatalmazásuk. De itt is felhívom a figyelmet, hogy egy komplett beszámolót szeretnék, mert nincs rálátásunk semmire és lehet, hogy a képviselőtestületi határozatainkat módosítani kell.

Merthogy ez a közbeszerzés nem arról szól, amire mi felhatalmaztuk a kft-t.

Novák Ferenc: Akkor úgy is lehet értelmezni a javaslatot, hogy a közbeszerzés kiírása előtt kapjuk meg ezt a tájékoztatót?

Magyarné Kovács Judit: Igen és a számításokat és hogy miért erre a verzióra gondoltak, mert erre még nincs felhatalmazásuk és mit gondolnak, hogy miért jobb ez, mint más, meg hogy gondolták.

Novák Ferenc: Egy javaslat érkezett a képviselő asszonytól, hogy egy részletesebb tájékoztatást kér, illetve milyen határozatok alapján történt ez a koncepció, elképzelés kialakítása, mely a közbeszerzésre vonatkozik, ezt a beszámolót kéri a képviselőtestület felé megtenni a közbeszerzési kiírás kibocsátása előtt.

Magyarné Kovács Judit: Igen, és számításokkal alátámasztva. Mert ez egy nagyon fontos dolog. És honnét vették a 10 éves időszakot, ami szerepel ebben és ki adott rá felhatalmazást.

Novák Ferenc: Érkezett egy javalat a képviselő asszony részéről, hogy a nonprofit kft. mikor tervezi a közbeszerzési dokumentum kibocsátását, és mielőtt azt kibocsátaná, azelőtt a képviselőtestület kéri beszámoló elkészítését azon részletekkel, amelyeket a képviselő asszony megfogalmazott. Aki ezzel egyetért, emelje fel a kezét, legyen szíves.

Kötő Attila: Ezt nem tárgyaljuk napirendi pontként, nincs előkészítve, ez egy képviselői kérés, ha tájékoztatást kér egy képviselő, kapja meg a tájékoztatást. Milyen határozatot hozunk most?

Magyarné Kovács Judit: Arról, hogy a képviselőtestületnek számoljanak be, nem énnekem.

Kötő Attila: Ha jól emlékszem, van egy március végi hatályos testületi döntés. Ha azt módosítani akarja valaki, akkor csináljon előterjesztést, hozzá indoklást. Azt, hogy most valaki információ hiányra hivatkozva bármit kér, én ezt a munkának az akadályozásának gondolom.

Magyarné Kovács Judit: Nem. Arról volt szó, hogy beszámol a bizottság, merthogy alakult egy bizottság az előkészítő munkára. Nem számolt be semmiről, csak egyetlen dologról, a forgalommérés eredményéről. Nem akartam én most részletezni a dolgokat, mert azt lehet, hogy zárt ülés mellett kellene.

Kötő Attila: Én úgy emlékszem, hogy az a határozat feladatokat adott magának a városnak is, a jegyzőnek is és a nonprofit kft. vezetőjének is, illetve a pénzügyi bizottsági tagoknak is. Arról, hogy tájékoztatást kér egy képviselőtestülő, az szíve joga.

Magyarné Kovács Judit: Nem, én képviselőtestületi ülésre kértem, mert egyszerűen, amit eddig végeztek az nem megfelelő és nincs rá képviselőtestületi határozat, hogy ezt a döntést így megcsinálja és a felhívást kibocsássa.

Kötő Attila: Akkor én azt javaslom, mint bizottsági elnök tájékozódjál és csinálj erről előterjesztést határozati javaslattal.

Magyarné Kovács Judit: Nem csinálok előterjesztést, az nem az én dolgom, hanem aki a munkával meg van bízva, annak a dolga.

Czimondor Nándor: Ezzel messzemenőleg nem értek egyet. A kft. vezetője ennek az ügyletnek a bonyolításával, a testületi hozzájárulással meg lett bízva. Egy pont hiányzik, az önkormányzat és a kft. közötti közszolgáltatási szerződés tervezete, ennek elkészítése folyamatban van.

Magyarné Kovács Judit: Bocsánat, miről beszélünk?

Novák Ferenc: Aljegyző urat kérdezem. Két dolog van. Az egyik az, hogy Magyarné azt javasolja, hogy testületi téma legyen az, amit ő felvetett. Kötő Attila pedig azt mondja, hogy az ezzel a feladattal megbízott cég vezetője, azaz a nonprofit kft. vezetője adjon ilyen tartalmú felvilágosítást a képviselő asszonynak vagy a képviselőtestületnek, tehát ő ezt javasolta. Mi ilyenkor a megoldás? Aljegyző úr mit javasol?

Torma László: A határozatban, most pontosan nincs előttem a határozat, hiszen ez már elég régen történt. A képviselő úr arra hivatkozik, hogy a határozat alapján dolgozik az ügyvezető úr. Abban a határozatban, emlékeim szerint annyi volt, hogy meghatározta a képviselőtestület, hogy milyen konstrukcióval kívánja megvalósítani a közbeszerzést. Ehhez felkérte a nonprofit kft.-t, a műszaki előkészítés érdekében pedig egy előkészítő bizottság segítse a közbeszerzési szakértő munkáját. Szerintem erről szólt a határozat. Igazából arra én nem emlékszem, hogy lett volna konkrét döntés, hogy a közbeszerzési eljárás kiírás jóváhagyását be kell hozni a képviselőtestület elé, erről nem volt döntés. A képviselő asszonynak volt egy ilyen kérése, hogy a közbeszerzési eljárás kiírása előtt kerüljön ide a javaslat, ahogy megfogalmazta képviselő asszony, szerintem erről lehet dönteni, mert ez egy képviselői kérés. Magában a határozatban ez nem szerepelt.

Magyarné Kovács Judit: Ezért éltem ezzel a kéréssel. Ugyanis az van a határozatunkban, hogy Zalakaros város önkormányzat képviselőtestülete a szükséges számú parkolójegykiadó beszerzését, leszállítását, komplex telepítését és üzembe helyezését, valamint a parkolási rendszer általános üzemeltetését bérleti konstrukcióban kívánja megvalósítani. És mit láttam a kiírásban? Koncessziós felhívást tettek közzé 10 évre. Itt nem látom, hogy ilyesmiről a képviselőtestület határozott.

Czimondor Nándor: Az első pillanattól kezdve erről beszéltünk. És egyszer csak ezen verzió után eljutottál oda pár hónap múlva, hogy ezt nem így kellene: tehát, nem fejlesztőberuházón keresztül végrehajtani, hanem önkormányzati beruházásként kezelni.

Novák Ferenc: Felvetődik a kérdés, mielőtt folytatnánk, szintén kérdezem aljegyző urat: az eredeti testületi döntést, az elhangzottak alapján, azaz a bérleti konstrukció és koncesszió szó tartalmi, jogi különbözőségei kapcsán kell-e módosítanunk az eredeti határozatot?

Magyarné Kovács Judit: Nem erről van szó. Hogy merték koncesszióba kiírni vagy egyáltalán, hogy vetődött fel, meg 10 évesre, amikor nincsenek számítások. Meg a mostani anyagi helyzetünkből beruházást saját magunk is meg tudjuk valósítani.

Torma László: Minden képviselőnek joga van felvilágosítást kérni bármilyen önkormányzati ügyben.

Czirákiné Pakulár Judit: Én maximálisan egyetértek azzal, hogy ez újra testület elé kerüljön, mégpedig a közbeszerzés meghirdetése előtt. Én azt gondolom, lehet, hogy a korábbi döntés nem erre hatalmazott fel senkit.

Novák Ferenc: A kft. vezetőjének a törvények és a határozatok betartásával kell azt a feladatot elvégezni, amivel megbíztuk, és ezért ő felel.

Kötő Attila: A határozat 7. pontja úgy szól, hogy a turisztikai nonprofit kft. vezetőjét felkéri a közbeszerzés gyakorlatilag teljes lebonyolítására, a szerződés megkötésére, ennek kontrollálására egy komplett munkacsoportot állított fel, ahol a hivatal, a testület is képviselteti magát, a jogászunk is. Most ismételten a márciusit akarjuk lefolytatni. Az, hogy valaki tájékoztatás kér, kérhet.

Novák Ferenc: Úgy gondolom jogvitáról van szól, hiszen Kötő Attila felolvasta a határozatnak azt a részét, hogy a Kft. a közbeszerzési eljárás teljes körű lebonyolítására kapott megbízást, Magyarné pedig azt mondja, hogy az eredeti kiírás nem erről szólt.

Magyarné Kovács Judit: Nem jogvita, ez tartalmi vita.

Czimondor Nándor: De mi az eredeti kiírás?

Novák Ferenc: A márciusira gondolok, amit Kötő Attila felvetett.

Czimondor Nándor: Ott van egy döntésünk és még nincs konkrét kiírás, tehát az ezután fog megtörténni.

Czirákiné Pakulár Judit: Csak, amikor a közbeszerzés előkészítésével lett megbízva az a bizottság, illetve az ügyvezető úr, akkor nem ez volt a feladat.

Kötő Attila: Egy közbeszerzési szakértőt kellett bevonnia, nyilván ezt ők is áttárgyalták a szakértővel és a Csetneki Ügyvédi Irodával is. Ezt nem mi szoptuk ki a saját ujjunkból, hogy mit kellene csinálni.

Czirákiné Pakulár Judit: A közbeszerzési szakértő olyan eljárást folytat le, amit én kérek.

Kötő Attila: Rendben van, csak azért nem ez a gyakorlat és megpróbáltunk rá hallgatni. Ezeket a vitákat, amiket egyébként, hogy legyen parkolás, ne legyen parkolás, gyakorlatilag nem márciusban folytattuk le, 1 éven keresztül ezen rágódunk, amihez nyilván érzelmek is fűződnek: legyen parkolási díj, ne legyen parkolási díj, mekkora összegű legyen, hogyan nyújtunk kedvezményt, mi a legcélszerűbb megoldás.

Czirákiné Pakulár Judit: Nyilván, csak ugye itt nem erről beszélünk. Mert az üzemeltetés kereteiről beszélünk, ami ezek szerint, hogyha ez így megy tovább és kiírásra kerül a következő lépésben a közbeszerzés, akkor 10 évre predesztinálva lesz és onnantól kezdve már 10 évig nincs mozgástere a következő önkormányzatoknak sem. A következő 2 önkormányzatnak sem.

Novák Ferenc: Úgy gondolom, erről nem is kell szavazni, hiszen joga van a képviselőnek a felvilágosítás kéréshez, ezt a nyilvánosság felé megtette és ez a kérés a jegyzőkönyvben szerepel. Tehát ezt a kérést a hivatalunk és a polgármester meg fogja tenni elhangzott kérésképpen az önkormányzat részéről a kft. vezetője felé. A másik pedig megvizsgáltatom én is azt a dolgot, de ugye van részünkről egy megbízott képviselő az önkormányzat részéről, aki a munkacsoportban részt vesz, hogy az a felvetés, amely azt jelenti, hogy nem a kt. határozatnak megfelelően folyik jelenleg a munka, azt meg kellene várni, hogy mi van a jelentésben. Ismétlem ez szerintem egy jogvita, ennek az értelmezése. Ez ügyben most mi nem tudunk dönteni úgy gondolom, de nyilván az ügyvezető felelőssége az, hogy a kt. határozatoknak megfelelően végezze a munkáját és ezért ő szakmailag és állásával is felel.

Magyarné Kovács Judit: Akkor is már elmondtam, hogy a 7. pontja a kt határozatnak: hogyan vállalhat egy nonprofit kft. az önkormányzat vagyonára szerződést, hogyan köthet, hogyan vállalhat kötelezettséget? Valaki már ezt azért magyarázza meg nekem.

Czimondor Nándor: Jelenleg ott tart a dolog, hogy kell kötni egy szerződést és ez az egyetlen hiányossága van az eddigi munkának, ezt a közbeszerzési szakértő fölvetette, folyamatban van a szerződés, Csetneki ügyvédi iroda általi megfogalmazása.

Czirákiné Pakulár Judit: Ennek mi a tartalma ennek a szerződésnek?

Czimondor Nándor: A két cég között egy üzemeltetési szerződés, tehát az önkormányzat és a kft. között.

Kötő Attila: Egyébként ezt a márciusi határozat is tartalmazza, hogy ezt meg kell tenni.

Magyarné Kovács Judit: És akkor neki mernétek állni?

Novák Ferenc: Ha a testület elé bekerül ez az együttműködési megállapodás vagy ez a bizonyos szerződés megkötése az önkormányzat és a kft. között, akkor vagy soron kívüli vagy a következő soros ülésnek a témája lesz. Tehát ez azt is jelenti, hogy akkor ezek a témák újfent előjönnek és ezen megállapodásnak tartalmaznia kell ezeket a megkötéseket is.

Magyarné Kovács Judit: Nem. Addig nem lehet kiírni a közbeszerzést, semmit. Mert a közbeszerzés nem arra szól, amire felhatalmazása volt. Ennyi.

Novák Ferenc: Felkérjük a kft. vezetőjét, hogy a képviselői indítvány alapján tájékoztatást azzal a tartalommal, amit a képviselő kért és arról is adjon tájékoztatást, hogy milyen kt. határozatok alapján tette ezt.

Czimondor Nándor: A számítás mindenképpen egy feltételezésből indul el, mivel tapasztalat nincs. Nincsenek tapasztalati számok.

Stégli János: Nekem alapvető gondom, egyrészről el lehet ezt húzni, de ezt a folyamatot elindítottuk már másfél éve. Úgy terveztük, hogy már ebben az évben is működni fog a fizető parkolás rendszere. Most ahogy látom még júniusra sem lesz már kivitelezés. Lehet ezt nyugodtan húzni, csak mondjuk meg, hogy 5 év múlva lesz fizető parkolás.

Novák Ferenc: Egy időtényezőre hívta fel a képviselő úr a figyelmet. Tehát a szezonra mindenképpen működnie kell a fizető parkolásnak.

Vlasicsné Dörgönye Márta: Én mindenkinek tudom értelmezni is és megérteni a véleményét is. De ne ragadjunk le bizonyos dolgoknál és ne vigyük rossz irányba ezt az egészet. Az a célunk, hogy mielőbb megvalósítsuk a fizető parkolást. Az, hogy ehhez, amit kidolgoztak most jelenleg milyen viszonyban van a képviselőtestületi határozattal, azt el kell dönteni. De hogyha csak itt koncesszióról beszélünk, mint egy rossz dologról, akkor azt is meg kell gondolni, hogy a koncessziót egy külön törvény szabályozza. Tehát egy jogszabály által adott keret van egy koncesszióra vonatkozóan, és azt írja egy értelmező, hogy a koncesszió gyakorlatilag egy partnerség a közszféra és a magánvállalkozások között, amelyet azért kötnek, mert értéktöbbletet hoz létre az adott területen, ahhoz képest, mintha csak az állam végezné a munkát. Koncessziós megállapodásokat jelenleg olyan ágazatokban kötnek, mint a közút, vasút, közlekedés, reptér stb. vagy akár a parkoló üzemeltetés. Egy jól működő koncessziós szerződéssel a közszféra erőforrásait a magánszférában szerzett tudással lehet fejleszteni, ráadásul anélkül, hogy ez terhet róna a közfinanszírozásra vagy növelné az adósságot.

Magyarné Kovács Judit: A koncessziós szerződést nem az önkormányzatnak kellene kötni?

Vlasicsné Dörgönye Márta: Én próbálom a következtetéseket levonni mindenki szempontjából és mindenki szempontjából a lehető legjobbat kihozni ebből. Tehát, azzal egyetértek, hogy ezt tárgyaljuk, mielőtt a közbeszerzés kiírásra kerüljön, de ne vessük el a koncessziót, mintegy szükséges rosszat. Én csak erre szerettem volna felhívni a figyelmet.

Novák Ferenc: Úgy gondolom, hogy nincs értelme ezt koncessziós és más jogi vitát lefolytatnunk. Az a lényeg, amit Stégli János megfogalmazott, hogy szabályos keretek között kerüljön Zalakaroson bevezetésre a fizető parkolás.

Czimondor Nándor: Az a döntés született, hogy csinálja a kft., mert az önkormányzat igazából nem lenne ennek megfelelő gazdája vagy pedig egy olyan szintű, akár osztályszintű fejlesztést kellene önkormányzaton belül erre a célra létrehozni, úgy, hogy egy erre alkalmas cégünk van. Komoly vitát folytattunk le, hogy a Karos-Park vagy a nonprofit kft. legyen a feladat gazdája, mire megszületett a döntés.

Kötő Attila: Ezért vettük meg a kisebbségi tulajdonostól az üzletrészét.

Stégli János: Én arra szeretném felhívni a figyelmet, hogy a következő évi város szintű programokra előkészítés alatt vannak-e vagy tervezés alatt vannak-e, mert december van és elsősorban az ideérkező vendégek tudni szeretnék a programokat, hogy mire érkeznek, valamint a kiszolgáló szállodák is, akár a vendéglátók tudnak-e szervezni erre a programokra. Történt-e 2024-es programtervezet készítése, ami megjelenhet akár elektronikus alapon, akár prospektusban, azért, hogy tájékoztatni tudjuk azokat, akikről beszéltem.

Novák Ferenc: Igen, összeállt a program, meg fog jelenni, a nagy rendezvények időpontjai megvannak, kértem is már napokkal korábban írásban a nonprofit kft. vezetőjét, hogy tegye közkinccsé ezeket, hiszen ezek az időpontok így már ismertek. Megköszönöm a munkát a képviselőtestületi tagoknak. Áldott ünnepeket kívánok és gazdag, új esztendőt. Mivel a nyílt ülésen további tárgyalandó napirend nincs, az ülést 09,57 órakor bezárom.

Kmft.

Novák Ferenc  Torma László

polgármester aljegyző

Magyarné Kovács Judit Stégli János

jegyzőkönyv hitelesítő jegyzőkönyv hitelesítő